cyanic-selkie/wikianc huggingface dataset:
ఆక్సాలిక్ ఆమ్లం
ఆహారం, మొక్కలలో ఆక్సాలిక్ ఆమ్లం
దేహవ్యవస్థలోని మూత్రపిండాల లో ఏర్పడు రాళ్ళలో ఉండు అతిసాధారణ రసాయన పదార్థం ఆక్సాలిక్ ఆమ్లం.వుడ్ సోర్రెల్ నుండి పరిశోధకులు మొదట్లో ఆక్సాలిక్ ఆమ్లాన్ని వేరు చేసారు. స్పినాక్ కుటుంబానికి చెందిన బ్రాస్సికస్ (కాబేజీ, బ్రోక్ కోలి, బ్రస్సెల్స్ స్పౌర్టస్) లో అక్సాలేట్ లు అధిక మొత్తంలో ఉన్నాయి.ర్హుబార్బ్ (Rhubarb) ఆకులలో 0.5% వరకు ఆక్సాలిక్ ఆమ్లం ఉంది.అలాగే Arisaema triphyllumలో కుడా కాల్సియం అక్సాలేట్ స్పటికాలు ఉన్నాయి. కొన్ని రకాల బాక్టీరియాలు కార్బోహైడ్రేట్లను ఆక్సీకరించడం ద్వారా అక్సాలేట్ లను ఏర్పరచును.Fenestraria జాతికి చెందిన మొక్కలు స్పటిక యుత ఆక్సాలిక్ ఆమ్లనిర్మితమైన ఆప్టికల్ ఫైబరులను ఉత్పత్తి చేయును.
మాలిగ్నెన్సీ
మనిషి శరీరంలో కణ విభజన ప్రక్రియ అదుపు తప్పినప్పుడు అదే పనిగా కణ విభజన జరుగుతూ వ్రణాలు ఏర్పడుతుంటాయి, ఇలా వ్రణాలు ఇతర భాగాలకు పాకుతూ ఏర్పడుతాయి, ప్రక్క కణజాలాలకు పాకుతూ మనిషిని ప్రాణాపాయ స్థితిలోకి తీసుకువెళ్లే ఈ వ్రణాలను మాలిగ్నెంట్ ట్యూమర్లు అంటారు. ఊపిరితిత్తులు, రొమ్ము, జీర్ణాశయం వంటి శరీరావయవ కణజాలలో ఏర్పడే మాలిగ్నెంట్ గడ్డలను కార్సినోమా క్యాన్సర్ అంటారు.
ఆక్సాలిక్ ఆమ్లం
ఇతరములు
గామా కిరణాల ప్రభావానికి లోనైన అక్సీకరింపబడిన బిటుమెన్ లేదా గామా కిరణాల ప్రభావానికి లోనైన బిటుమెన్ ఇతర నాణ్యతలేని (degradation) ఉత్పత్తులతో ఆక్సాలిక్ ఆమ్లాన్ని ఉండును.
మాలిగ్నెన్సీ
వర్గం:వైద్యము
ఆక్సాలిక్ ఆమ్లం
ఉత్పత్తి
ఆక్సాలిక్ ఆమ్లాన్ని ముఖ్యంగానైట్రిక్ ఆమ్లాన్ని ఉపయోగించి కార్బోహైడ్రేట్లు లేదా గ్లూకోజ్ను ఆక్సీకరణ చర్యకు లోను కావించడం వలన ఉత్పత్తి కావింతురు. లేదా వెనేడియంపెంటాక్సైడ్ సమక్షంలో గాలిని ఆక్సీకరణం చెయ్యడం వలన కూడా ఆక్సాలిక్ ఆమ్లాన్ని ఉత్పత్తి చేయుదురు.ఆక్సాలిక్ ఆమ్ల ఉత్పత్తికై గ్లైకోలిక్ ఆమ్లం, ఇథైలిన్ గైకోల్ వంటి పలు పూర్వగాములను (precursors) లను ఉపయోగిస్తారు.కొత్త విధానంలో ఆల్కహాల్ ల అక్సిడేటివ్ కార్బోనైలేసన్ ద్వారా ఆక్సాలిక్ ఆమ్లం యొక్క డైఇస్టరులను|ఈస్టరులను ఉత్పచేస్తారు. ఇలా ఉత్పత్తి అయిన డై ఈస్టరులను జలవిశ్లేషణచెయ్యడం వలన ఆక్సాలిక్ ఆమ్లాన్ని ఉత్పత్తి చేయుదురు.అందాజుగా సంవత్సరానికి 120,000 టన్నుల ఆక్సాలిక్ ఆమ్లం ఉత్పత్తి చేస్తున్నారు.ఇతిహాసపరంగా సోడియం లేదా పొటాషియం హైడ్రాక్సైడ్ వంటి క్షార రసాయనాలను, రంపుపొడి/రంపపు పొట్టులను ఉపయోగించి తయారు చేసిన దాఖాలాలు ఉన్నాయి.
ప్రయోగశాలలో ఉత్పత్తి విధానాలు
ఆక్సాలిక్ ఆమ్లం ఉపయోగార్థం కావల్సినంత మార్కెట్లో లభ్యంఅగు అవకాశం ఉన్నప్పటికీ, ప్రయోగశాలలో కూడా ఆక్సాలిక్ ఆమ్లాన్ని ఉత్పత్తి చేయ చేయవచ్చును.తక్కువ ప్రమాణంలోవెనేడియం పెంటాక్సైడ్ ను ఉత్ప్రేరకంగా వాడి నైట్రిక్ ఆమ్లంతో సుక్రోజ్ ను ఆక్సీకరించడం వలన ఆక్సాలిక్ ఆమ్లాన్ని ప్రయోగశాలలో సంశ్లేషణ కావింతురు. జలాణువులుకల్గిన/జలయుత (hydrated) ఘన ఆక్సాలిక్ ఆమ్లాన్ని వేడి చెయ్యడం వలన లేదా అజియోట్రాపిక్ డిస్టిలెసన్ ద్వారా నిర్జలం కావించవచ్చును
ఇతర ఉత్పత్తిపద్ధతులు
నెదర్లాండ్స్ లో అభివృద్ధిపరచిన ఎలక్ట్రోకేటలైసిస్ (electrocatalysis) విధానంలో కాపర్/రాగి కాంప్లెక్స్ కార్బన్ డయాక్సైడ్ ను ఆక్సీకరణ ద్వారా ఆక్సాలిక్ ఆమ్లంగా మార్చేదరు. ఈ ప్రక్రియలో ఆక్సాలిక్ ఆమ్ల ఉత్పత్తికి కార్బన్ డయాక్సైడ్ను ఫీడ్ స్టాక్ గా ఉపయోగిస్తారు.
అణునిర్మాణం
అనార్ద్ర/నిర్జల ఆక్సాలిక్ ఆమ్లం రెండు రకాల లైన బహురూపతను (polymorphs) కల్గి ఉంది.ఒకబహురూపత నిర్మాణంలో గొలుసు/శృంఖలంవంటి నిర్మాణం కాగ, రెండో రూపాతరంలో హైడ్రోజన్ బంధయుత ఱేకు/ తగడు (sheet) వంటి సౌష్టవాన్ని పొంది యున్నది.అనార్ద్ర/నిర్జల ఆక్సాలిక్ ఆమ్లం ఆమ్లగుణం, నీటిలో కరుగు, చెమ్మగిల్లు (hydrophilic) లక్షణం కల్గి ఉన్నందున దీనిని ఎస్టరిఫికేసన రసాయన చర్యలలో వాడెదరు.
భౌతిక స్థితి
ఆక్సాలిక్ ఆమ్లం తెల్లని స్పటిక ఘనపదార్థం. ఆక్సాలిక్ ఆమ్లానికి వాసన లేదు.
అణుభారం
అనార్ద్ర/నిర్జల ఆక్సాలిక్ ఆమ్లం యొక్క అణుభారం 90.03 గ్రాములు/మోల్‌−1.రెండు జలాణువులు (dehydrate) కల్గిన ఆర్ద్ర ఆక్సాలిక్ ఆమ్లం యొక్క అణుభారం 126.07 గ్రాములు/మోల్‌−1
సాంద్రత
సాధారణ ఉష్ణోగ్రత వద్ద అనార్ద్ర/నిర్జల ఆక్సాలిక్ ఆమ్లం యొక్క సాంద్రత 1.90 గ్రాములు/సెం.మీ3.రెండు జలాణువులు కల్గిన ఆక్సాలిక్ ఆమ్లం యొక్క సాంద్రత 1.653 గ్రాములు/సెం.మీ3.
ద్రవీభవన ఉష్ణోగ్రత
అనార్ద్ర/నిర్జల ఆక్సాలిక్ ఆమ్లం యొక్క ద్రవీభవన స్థానం 102 to 103 °C (216 to 217 °F; 375 to 376 K).రెండు జలాణువులు కల్గిన ఆక్సాలిక్ ఆమ్లం యొక్క ద్రవీభవన స్థానం 101.5 °C (214.7 °F; 374.6 K)
ద్రావణీయత
ఆక్సాలిక్ ఆమ్లం నీటిలో కరుగుతుంది.అలాగే ఇథనాల్, డైఇథైల్ ఈథర్ లో కూడా కరుగును. 25 °C దగ్గర ఒక లీటరు నీటిలో143గ్రాములు కరుగును. 15 °Cవద్ద ఒక లీటరు ఇథనాల్ లో 237 గ్రాములు ఆక్సాలిక్ ఆమ్లం కరుగుతుంది. ఒక లీటరు డైఇథైల్ ఈథర్ లో 14గ్రాములు ఆక్సాలిక్ ఆమ్లం కరుగుతుంది.
రసాయన చర్యలు
సాధారణంగా కార్బోక్సిలిక్ ఆమ్లాలు బలహీనమైన ఆమ్లాలు అయినప్పటికీ, ఆక్సాలిక్ ఆమ్లం బలమైనఆమ్లం. ఆక్సాలిక్ ఆమ్లం కూడా మిగతా కార్బోక్సిలిక్ ఆమ్లాలవల వాటి ప్రత్యేకమైన రసాయనచర్యలకు లోనవుతుంది. డైమిథైల్ అక్సాలేట్ (ద్రవీభవన ఉష్ణోగ్రత.52.5 to 53.5 °C) వంటి ఈస్టరులను ఏర్పరచును. అలాగే ఆక్సాలిక్ ఆమ్లం అక్సలైల్ క్లోరైడ్ (oxalyl chloride) లనబడు ఆమ్లక్లోరైడ్ ను ఏర్పరచును
ఆక్సాలిక్ ఆమ్లంయోక్క సందిగ్ధ క్షారరసాయనం (conjugate base) అయిన అక్సాలేట్ లోహ అయాన్‌ల యెడ అద్భుతమైనలిగండ్ ( ligand) :ఉదాహరణకు సందిగ్ధ క్షార రసాయనం, అక్సాలిప్లాటిన్ అనబడు డ్రగ్ పర్మాంగానేట్ వలన అటోకేటలిక్ రసాయనచర్య ద్వారా ఆక్సాలిక్ ఆమ్లం, ఆక్సాలేట్‌లు ఆక్సీకరణకు లోనగును
అనువర్తనం
ఉత్పత్తి అయిన ఆక్సాలిక్ ఆమ్లా పరిమాణంలో 25% వరకు రంగుల అద్దకం ప్రక్రియలో వర్ణాకర్షణి (mordant) గా ఉపయోగిస్తారు.ఆక్సాలిక్ ఆమ్లాన్ని విరంజనాలలో (bleaches) ముఖ్యంగా కలప గుజ్జు విరంజనంలో ( రంగుపోఁగొట్టుటకు) ఉపయోగిస్తారు. బేకింగ్ పౌడర్‌లో కూడా ఉపయోగిస్తారు. సిలికా విశ్లేషణ ఉపకరణాలలో మూడవకారకం (third reagent) గా ఆక్సాలిక్ ఆమ్లాన్ని ఉపయోగిస్తారు.
లోహశోధన, లోహ సంగ్రహణ శాస్త్ర పరిధిలో
లాంథ నాయిడ్ రసాయన శాస్త్ర పరిధిలో ఆక్సాలిక్ ఆమ్లం ముఖ్యమైన రసాయనకారకం.
ఇతర ఉపయోగాలు
ఆహారముగా వాడు శాకములలో ఉన్న ఆక్సాలిక్ పరిమాణం పట్టిక
విష తత్త్వం-భద్రత
ఆక్సాలిక్ ఆమ్లాన్ని తాకినను, తిన్ననుకడుపులోకివెళ్ళిన) ఆరోగ్యపరంగా హానికరం.అక్సాలిక్ ఆమ్ల ఉత్పత్తిదారులు మెటిరియల్ డేటాషీట్ లో పొందుపరచిన వివరాల ప్రకారం ఇది కాన్సర్, జన్యుసంబంధిత పరివర్తన (mutageic) కారకం కాదు.అయితే గర్భాశిశువులోజన్మసిద్ధ వైకల్యం (congenital malformation) ఏర్పడవచ్చును, అలాగే లోపలికి పీల్చినను హానికరమే.పీల్చడం వలన మ్యూకస్ పొరల టిస్యులను/కణజాలాన్ని నాశనం కావించును.అలాగే పైభాగపు శ్వాస కోశనాళాన్ని కుడా నష్ట పరచును.కడుపులోకి వెళ్ళిన ప్రమాదకరం. లోపలి కణజాలాన్ని నష్టపరచును.చర్మం ద్వారా శోషింపబడిన కాలిన మచ్చలు ఏర్పడును, అలాగే కళ్ళను తాకుట వలన కూడా ఆరోగ్యపరమైన ఇబ్బందులు ఏర్పడును.ఆక్సాలిక్ ఆమ్ల ప్రభావం వలన వళ్ళంతమండుతున్న భావన, దగ్గు, శ్వాసలో మందగింత, నొప్పులు, గుర్రుగుర్రుమని శ్వాసవదలడం వంటి లక్షణాలు కల్గును.
మనషుల్లో నోటి ద్వారా 15 నుండి 30 గ్రాములు తీసుకొన్న ప్రాణాంతకం.ఆక్సాలిక్ ఆమ్లం కున్నఈ విషలక్షణం వలన, మూత్రపిండాలలో ఏర్పడు రాళ్ళలోని అధికస్థాయిలో ఉండు కాల్సియం ఆక్సాలేట్ అవక్షేపంగా ఏర్పడం, కారణంగా మూత్రపిండాలు పాడైపోవును.అంతేకాదు కీళ్ళలోకూడా ఇలాంటి ఆక్సాలేట్ అవక్షేపం కారణంగా కీళ్ళనొప్పులు కూడా వచ్చును.ఇథైలిన్ గ్లైకోల్ ను తినడం వలన, జీవ ప్రక్రియ కారణంగా ఆక్సాలిక్ ఆమ్లం ఏర్పడి, మూత్రపిండాలలో రాళ్ళు ఏర్పడి, మూత్రపిండాలు పాడై అవకాశం మెండు.
మూలాలు/ఆధారాలు
వర్గం:రసాయన శాస్త్రం వర్గం:సేంద్రియఆమ్లాలు వర్గం:ఆమ్లాలు
పిఎస్‌ఎల్‌వి-సీ33 ఉపగ్రహ వాహకనౌక
thumb|PSLV-C33/IRNSS-1G పిఎస్‌ఎల్‌వి-సీ33 ఉపగ్రహ వాహకనౌక  ను భారతీయ అంతరిక్ష ప్రయోగ సంస్థ, క్లుప్తంగా ఇస్రో అని పిలువబడుతున్న భారతదేశపు ప్రతిష్ఠాత్మకపు సంస్థ రూపొందించిన ఉపగ్రహ వాహక/ప్రయోగ నౌక.ఈ వాహకనౌక ద్వారా ఐఆర్‌ఎన్‌ఎస్‌ఎస్-1జీ ఉపగ్రహాన్ని క్షక్యలోకి పంపుటకు నిర్ణయించడమైనది. ఐఆర్‌ఎన్‌ఎస్‌ఎస్-1జీ ఉపగ్రహం ఐఆర్‌ఎన్‌ఎస్‌ఎస్ ఉపగ్రహాల వరుసలో ఆఖరు ఏడవ ఉపగ్రహం. ఇప్పటికి వరకు ఈ సిరీస్‌లో వరుసగా ఆరు ఉపగ్రహాలను విజయవంతంగా అంతరిక్షంలో నిర్దేశిత పరిబ్రమణ క్షక్ష్యలో ప్రవేశపెట్టారు.ఈఈ ఆరు ఉపగ్రహాలను ఆంధ్రప్రదేశ్ రాష్తంలోని, పొట్టి శ్రీరాములు నెల్లూరు జిల్లాలో ఉన్న సతిష్ ధవన్ అంతరిక్ష ప్రయోగ కేంద్రంనుండి ప్రయోగించారు. పిఎస్‌ఎల్‌వి-సీ33 ఉపగ్రహ వాహకనౌకను భారతీయ అంతరిక్ష పరిశోధన సంస్థ (క్లుప్తంగాఇస్రో) రూపోంధించింది. ఇది ఇస్రో తయారుచేసిన పిఎస్‌ఎల్‌వి శ్రేణికి చెందిన 35వ ఉపగ్రహ వాహకనౌక. పిఎస్‌ఎల్‌వి-సీ33 ఉపగ్రహ వాహకనౌక, పిఎస్‌ఎల్‌వి శ్రేణికి చెందిన XL రకానికి చెందిన వాహకనౌక. పిఎస్‌ఎల్‌వి-సీ32ఉపగ్రహ వాహకనౌక, ఇస్రో ప్రయోగించిన XL రకానికి చెందిన వాహకనౌకలలో 13వ వాహకనౌక.
పిఎస్‌ఎల్‌వి శ్రేణికి చెందిన XL రకానికి చెందిన వాహకనౌకల ద్వారా పలు ఉపగ్రహాలను అంతరిక్షంలో, కక్షలో ఇస్రో ప్రవేశపెట్టినది. ఐఎన్‌ఎస్‌ఎస్ శ్రేణికి చెందిన 1A,1B,1C, 1D మరియు1E,1ఎఫ్ ఉపగ్రహాలను అంతరిక్ష కక్ష్యలో పిఎస్‌ఎల్‌వి శ్రేణికి చెందిన XL రకానికి చెందిన వాహకనౌకల ద్వారానే ప్రవేశపెట్టారు. అంతేకాదు చంద్రయాన్-1, జీశాట్-12, రీశాట్-1, మార్స్ ఆర్బిటర్ స్పేస్‌క్రాప్ట్‌లను, డిఎమ్‌సి-3 ఉపగ్రహాలను కూడా పిఎస్‌ఎల్‌వి శ్రేణికి చెందిన XL రకానికి చెందిన ఉపగ్రహ వాహకనౌకల ద్వారానే ప్రవేశపెట్టారు.
పిఎస్‌ఎల్‌వి-సీ33 ఉపగ్రహ వాహకనౌక ద్వారా ఇండియన్ రిజినల్ నావిగేసన్ శాటిలైట్ సిస్టం పరిధిలో భాగమైన 7 వ ఉపగ్రహమైన ఐఆర్ఎన్ఎస్ఎస్-1జీ ఉపగ్రహాన్ని అంతరిక్షములో నిర్దేశిత కక్ష్యలోకి పంపుటకు నిర్ణయించారు. ఇండియన్ రిజినల్ నావిగేసన్ శాటిలైట్ సిస్టం పరిధిలో మొత్తం 7 ఉపగ్రహాలను ప్రయోగించవలసి ఉండగా ఇప్పటి వరకు ఆరు IRNSS (1Aనుండి1F వరకు) ఉపగ్రహాలను అనుకున్న విధంగా నిర్దేశిత అంతరిక్ష కక్ష్యలో ప్రవేశ పెట్టడం జరిగింది. ఆవరుసలో పిఎస్‌ఎల్‌వి-సీ33 ఉపగ్రహ వాహకనౌక ద్వారా కక్ష్యలో ప్రవేశ పెట్టబడుచున్న ఐఆర్ఎన్ఎస్ఎస్-1జీ ఉపగ్రహం ఏడవది. XL రకానికి చెందిన వాహకనౌకల ద్వారా 1400-1700 కిలోల బరువు ఉన్న ఉపగ్రహాలను కక్ష్యలో ప్రవేశపెట్టవచ్చును. సూర్యానువర్తిత ధ్రువీయకక్ష్యలో 1700 కిలోల బరువుఉన్న ఉపగ్రహాలను,600 కి.మీ ఎత్తులో ప్రవేశపెట్టవచ్చును. భూబదిలీ కక్ష్యలో అయినచో 1425 కిలోల బరువు ఉన్న ఉపగ్రహాన్ని284 X 20650 కిలోమీటర్ల కక్ష్యలో ప్రవేశపెట్టు సామర్ద్యం XL రకానికి చెందిన రాకెట్ కలిగి ఉంది. నౌకాయాన, జలయాన, వాయు పర్యవేక్షణకై ఐఆర్‌ఎన్‌ఎస్‌ఎస్ ఉపగ్రహాల వరుసలో ఇస్రో తయారుచేసిన చివరి ఐఎన్‌ఎస్‌ఎస్-1జీ ఉపగ్రహన్ని ఈ పిఎస్‌ఎల్‌వి-సీ33 ఉపగ్రహ వాహకనౌక ద్వారా అంతరిక్షంలో భూఅనువర్తిత (Geosynchronous) కక్ష్యలో ప్రవేశపెట్టుటకై ఇస్రో సంస్థ నిర్ణయించింది.
ప్రయోగ ముందస్తు చర్యలు
శ్రీహారికోటలోని అంతరిక్షప్రయోగకేంద్రంలోని బ్రహ్మప్రకాష్ హాల్‌లో ఎంఆర్‌ఆర్ కమిటీ చైర్మెన్ బీఎస్ సురేష్ సారథ్యంలో రెండు మిషన్ సంసిద్ధతా సమావేశాలను నిర్వహించడం జరిగిందిఈ సమావేశంలో ఉపగ్రహప్రయోగ నౌక ప్రయోగానికై నిర్ణయం తీసుకోవడం జరిగినది24-04-2016సోమవారం 12:50 కి లాంచ్ రిహార్సల్స్ ను అనుకున్న విధంగా విజయవంతంగా ముగించి, ప్రయోగ పనులను లాంచ్ అథరైజేసన్ బోర్దుకు అప్పగించారు.మంగళవారం 2016 ఏప్రిల్ 26 న ఉదయం 9:20 గంటలకు 53 గంటల కౌంట్ డౌన్ మొదలైనది. 51 గంటల 30 నిమిషాల పాటు ఏటువంటి ఆటంకం లేకుండ కౌంట్‌డౌన్ జరిగి గురువారం మధ్యాహన్నం 12.50 కి ముగిసింది.
పిఎస్‌ఎల్‌వి-సీ33 ఉపగ్రహ వాహకనౌక ప్రయోగ వేదిక
పిఎస్‌ఎల్‌వి-సీ33 ఉపగ్రహ వాహకనౌకను ఆంధ్రప్రదేశ్ లోని నెల్లూరుజిల్లాలో ఉన్న శ్రీహరికోటలో ఉన్న సతీష్ ధవన్ అంతరిక్ష ప్రయోగకేంద్రం లోని మొదటి ప్రయోగవేదిక నుండి గురువారం 28 వతేది ఏప్రిల్ నెల 2016 న మధ్యాహన్నం 12:50 ప్రయోగించారు.
పిఎస్‌ఎల్‌వి-సీ33 ఉపగ్రహ వాహకనౌక ప్రయోగ వివరాలు
కౌంట్‌డౌన్ ముగిసిన తక్షణం 12:50గంటలకు వాహకనౌక నిప్పులు కక్కుతూ గగనమండలం వైపు దూసుకెల్లింది.44.4 మీటర్ల పొడవు,320టన్నుల బరువు ఉన్న ఉపగ్రహ వాహకనౌక తనప్రయాణంలో ఏతువంటి వడిదుడుకులు లేకుండా తనలక్ష్యం వైపు దూసుకెళ్ళి, నాలుగుదశల దహనక్రియ విజయవంతంగా అనుకున్నట్లుగా జరిగి, రాకెట్ నిర్దేశించిన మార్గంలో, వేగంతో పయనం సాగించి, 20నిమిషాల 19 సెకన్లకు 1425 కిలోల బరువున్న ఐఆర్‌ఎన్ఎస్‌ఎస్-1జీ ఉపగ్రహాన్ని అనుకున్న భూస్థిర బదిలీ కక్ష్యలో దిగ్విజయంగా ప్రవేశపెట్టినది.మొదటిదశ దహన క్రియ 110 సెకన్లలో, రెండవదశ 262 సెకన్లలలో, మూడవదశ 663 సెకన్లలలో చివరి నాల్గవదశ దహన క్రియ1,182 సెకన్లలలో పూర్తయింది. వాహకనౌక ఉపగ్రహాన్ని 286 కిలోమీటర్ల పెరిజీ (భూమికి దగ్గరి దూరం),20,657 కిలోమీటర్ల అపోజీ (భూమి నుండి దూరంగా) దూరంలో దీర్ఘవృత్తాకార భూస్థిర బదిలీ కక్ష్యలో, 17.82 డిగ్రీల వాలులో ఉపగ్రహం తన ప్రదక్షణ సాగిస్తున్నది.
ఉపగ్రహంలో ఉన్న 827 కిలోల ద్రవ ఇంధానాన్ని అపోజీ మోటర్లద్వారా దశలవారిగా మండించి, ఉపగ్రహాన్ని భూమికి 36 కిలోమీటర్ల ఎత్తులో భూస్థిర కక్ష్యలో ప్రవేశపెట్టెదరు.ఇందుకు కనీసం ఏడురోజుల సమయం అవసరం.
మూలాలు/ఆధారాలు
వర్గం:పిఎస్‌ఎల్‌వి ఉపగ్రహ వాహక నౌకలు
బొమ్మలరామారం మండలం
బొమ్మలరామారం మండలం, తెలంగాణ రాష్ట్రం, యాదాద్రి భువనగిరి జిల్లా లోని మండలం. బొమ్మల రామారం, ఈ మండలానికి కేంద్రం. ఇది సమీప పట్టణమైన భువనగిరి నుండి 25 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం నల్గొండ జిల్లా లో ఉండేది. ప్రస్తుతం ఈ మండలం భువనగిరి రెవిన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  23  రెవెన్యూ గ్రామాలు ఉన్నాయి.నిర్జన గ్రామాలు లేవు
మండల గణాంకాలు
thumb|2016 పునర్వ్యవస్థీకరణకు ముందు, అవిభక్త నల్గొండ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	37,248 - పురుషులు - స్త్రీలు 18,471, అక్షరాస్యత - మొత్తం  50.15% - పురుషులు 62.29% - స్త్రీలు 	37.58%. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పేమీ లేదు. మండల వైశాల్యం 165 చ.కి.మీ. కాగా, జనాభా 37,248. జనాభాలో పురుషులు 18,777 కాగా, స్త్రీల సంఖ్య 18,471. మండలంలో 8,951 గృహాలున్నాయి.
సమీప మండలాలు
కీసర మండలం పడమరన, బీబీనగర్ మండలం దక్షిణాన, ఎం.తుర్కపల్లి మండలం ఉత్తరాన, ఘటకేసర్ మండలం దక్షిణాన ఉన్నాయి.
పొటాషియం
మౌలిక సమాచారం
పొటాషియం అనునది ఒక రసాయనిక మూలకం. ఆవర్తన పట్టికలో 1వ సమూహం (group),4 వ అనువర్తిత పట్టిక (period),, S బ్లాకునకు చెందిన మూలకం. దీని యొక్క పరమాణు సంఖ్య 19. వెండిలా తెల్లగా ఉండు క్షారలోహము. నీటితో, గాలి లోని ఆక్సిజనుతో చురుకుగా వేగంగా తీవ్రంగా రసాయనిక చర్య జరుపుతుంది.
చరిత్ర
పొటాషియం యొక్క ఉనికిని మొదటగా 1807 లో సర్ హంప్రీ డేవి గుర్తించాడు. సంకేత పదం K. ఈ సంకేతపదం నియో లాటిన్ పదం kalium పదంలోని మొదటి అక్షరము K ను సంకేత పదంగా తిసుకోవడం జరిగింది.స్వాభావికంగా లభించే పొటాషియం మూడు ఐసోటో పులనుకలిగి ఉంది.అందులో40K అనునది రేడియో ధార్మికత (క్షకిరణవిసర్జనము) (radioactive) కలిగి ఉంది.సోడియం కుడా రసాయనికంగా పొటాషియాన్ని పోలి ఉండటంవలన మొదట్లో ఈరెండింటిని ఒకటిగానే భావించేవారు.1702 లో వీటి నుండి ఏర్పడు లవణాలు భిన్నమైనవిగా ఉండటం గమనించారు. చివరకు 1807 లో విద్యుత్తు విశ్లేషణ ద్వారా ఈ రెండింటిని వేరు చెయ్యడం ద్వారా ఇవి వేరు వేరు మూలకాలని స్పష్టమైనది. ప్రకృతిలో పొటాషియం అయానిక్ లవణాలుగా లభిస్తుంది.
పొటాషియం అయానులు జీవకణాలలో అవసరం.జీవ వ్యవస్థలో పొటాషియం లోపం, తగ్గుదల వలన రకరకాల హృదయ సంబధిత వ్యాధులు సంక్రమించు అవకాశం ఉంది. మొక్కల కణజాలంలో పొటాషియం ఏర్పడు తుంది.తాజాపళ్ళు, కాయగూరలలో పొటాషియం తగినంత లభిస్తుంది.ఈ కారణం చేతనే మొక్కల బూడిదనుండి పోటాషియాన్ని గుర్తించి వేరుచేయ్యగలిగారు.మొక్కల బూడిద (potash) నుండి పొటాషియం లభించడం వలన ఈ మూలకానికి పొటాషియం అనే పేరు వచ్చింది.
భౌతిక రసాయనిక ధర్మాలు
లోహాలలో లిథియం తరువాత తక్కువ సాంద్రత కలిగిన మూలకం పొటాషియం (లిథియం సాంద్రత:0.53;పొటాషియం:0.862).సాధారణ పరిస్థితిలో ఘనరూపంలో ఉండును.స్పటికం ఘనాకారంలో ఏర్పడివుండును. పొటాషియం మెత్తగా ఉండి, తక్కువ ద్రవీభవన స్థానం కలిగి ఉంది.కత్తితో పొటాషియాన్ని ముక్కలుగా చెయ్యవచ్చును. తాజాగా ముక్కలు చెయ్యబడిన పొటాషియం వెండి లా తెల్లగా కనిపించినప్పటికీ, వెంటనే గాలిలోని ఆక్సిజనుతో సంయోగచర్య వలన గ్రే రంగు (బూడిద వన్నె) కు మారుతుంది. పొటాషియాన్ని మండించినప్పుడు 766.5 తరంగ దైర్ఘ్యం ఉన్నలేత ఊదారంగు/జిల్లేడు పూలవన్నె (lilac) కాంతిని వెలువరించును.
పొటాషియం రసాయనిక చాలా చురుకైన లోహం. ఇది నీరు, ఆక్సిజనుతో చాలా చురుకుగా తీవ్రంగా చర్య జరుపుతుంది. ఇది ఆక్సిజనుతో చర్య చెందటం వలన పొటాషియం పెరాక్సైడ్ (K2 (O2) ), నీటితో చర్య వలన పొటాషియం హైడ్రాక్సైడ్ (KOH) ఏర్పడును. ముఖ్యంగా పొటాషియం యొక్క చర్య నీటితో అత్యంత ప్రమాదకర స్థాయిలో జరుగును. నీటితో జరుపునప్పుడు అధికమొత్తంలో ఉష్ణం, హైడ్రోజను వాయువు విడుదల అగును. రసాయనిక చర్య జరుగునప్పుడు ఫలితాంశంగా వేడి/ఉష్ణం విడుదల అగుటను “ఉష్ణ విమోచక చర్య “ (exothermic reaction) అంటారు. అందువలన పొటాషియాన్ని నీటితో చర్య జరుపు సమయంలో అజాగ్రత్తగా ఉన్నచో ప్రమాదం సంభవించే అవకాశం ఎక్కువ.కొద్దిపాటి నీరు పొటాషియంతో సంపర్కం చెందినను చర్యావేగం అధికంగా ఉండి నిరంతరచర్య జరిగే ప్రమాదమున్నది. కారణం చర్యాసమయంలో విడుదల అయిన హైడ్రోజను పరిసరాలలో ఆక్సిజనుతో సంయోగంచెంది తిరిగి నీరుగామారి, ఆనీరు మళ్ళి పొటాషియంతో చర్య జరుపును.
పొటాషియం ఉత్పత్తి
ఒక పద్ధతిలో అత్యధిక ఉష్ణోగ్రత వద్ద, వాతావరణ పీడనం వద్ద పొటాషియంయొక్క సమ్మేళన పదార్థంతో సోడియాన్ని చర్య జరిపేలాచెయ్యడం వలన పోటాషియం ఏర్పడును.ఈ విధానంలో మొదట బ్యాచ్‌పద్ధతిలో ఉత్పత్తి చేసెవారు.ఇప్పుడు నిరంతర ఉత్పత్తి పద్ధతిలో పొటాషియాన్ని తయారుచేయుదురు.ఈ విధానంలో ఒక ప్యాకెడ్ కాలమ్‌లోనికి కరగించిన పొటాషియం క్లోరైడును ప్రవేశపెట్టెదరు.అదేకాలమ్‌యొక్క దిగువభాగంనుండి సోడియం ఆవిరులను పైకి ప్రయాణించులా ప్రవేశపెట్టడం జరుగుతుంది.పొటాషియంక్లోరైడులోని క్లొరైడు పొటాషియంనుండి విడివడి సోడియంతో సంయోగం చెంది సోడియం క్లోరైడుగా మారడం వలన పొటాషియం విడిగా ఏర్పడుతుంది.ఏర్పడిన సోడియం క్లోరైడు (Nacl) ను ప్యాకెడ్ కాలమ్‌ దిగువభాగంనుండి చర్యసమయంలో ఎప్పడికప్పుడు తొలగించెదరు
పారిశ్రామిక రంగంలో ఉపయోగాలు
పొటాషియం, దానియొక్క మిశ్రమ పదార్థాలను పలుపారీశ్రామిక ఉత్పత్తుల తయారిలో వాడెదరు.
మూలాలు
వర్గం:మూలకాలు వర్గం:రసాయన శాస్త్రము వర్గం:పొటాషియం సమ్మేళనాలు
తుంగ నది
తుంగ నది కర్ణాటక రాష్ట్రంలోని పవిత్ర నది. ఇది గంగమూల వద్ద పడమటి కనుమల లోని వరాహ పర్వతంపై పుట్టి చిక్క మగళూరు, షిమోగా జిల్లాల గుండా ప్రవహిస్తుంది. దీని పొడవు సుమారు 147 కిలోమీటర్లు. ఈ నది కూడ్లి వద్ద భద్ర నదితో కలుస్తుంది. అక్కడనుండి దీనిని తుంగభద్ర అని పిలుస్తారు. తరువాత తూర్పుగా ప్రవహించి ఆంధ్ర ప్రదేశ్ లోకి ప్రవేశిస్తుంది. ఈ నది నీరు స్వచ్ఛంగా తాగేందుకు మధురంగా ఉంటుందని చెబుతూ "గంగా స్నానం తుంగా పానం" అనే సామెత ఉంది.
గజనూరు వద్ద ఈ నదిపై ఒక ఆనకట్ట ఉంది. ఇది తుంగభద్ర నదిలో సంగమించాక, ఆ నదిపై హోస్పేట వద్ద ఒక పెద్ద ఆనకట్ట ఉంది.
పవిత్ర ప్రదేశాలు
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Sringeri_snake_and_frog.jpg|alt=|ఎడమ|thumb|గర్భిణీ కప్పకు కాపలాగా ఉన్న పాము - తుంగ నది ఒడ్డున శృంగేరి వద్ద శిల్పం శృంగేరి వద్ద తుంగ నది ఒడ్డున చాలా దేవాలయాలున్నాయి. వానిలో శారదా పీఠం, విద్యాశంకరాలయం ప్రముఖమైనవి.
వర్గం:కర్ణాటక నదులు
రాయలసీమ రచయిత్రుల కథలు
thumb|రాయలసీమ రచయిత్రులు కథా సంకలనం కవర్ ఫోటో రాయలసీమ రచయిత్రుల కథలు (కథా సంకలనం)  రాయలసీమ రచయిత్రులను పాఠకులకు పరిచయం చేయడం కోసం డా. ఎం. హరికిషన్ గారి సంపాదకత్వలో ఈ కథా సంకలనం రూపొందించబడింది. 2020 జనవరిలో దీప్తి ప్రచురణలు విజయవాడ వారు ఈ సంకలనాన్ని ప్రచురించారు. ఇందులో రచయిత్రులు రాసిన 42 కథలతో పాటు వారి సంక్షిప్త పరిచయాలు కూడా ఉన్నాయి. అలాగే అనుబంధంలో తొలితరానికి చెందిన నలుగురు రచయిత్రుల కథలు ప్రత్యేకంగా ఇచ్చారు.
ఈ సంకలనంలోని కథలు - కథా రచయితలు
కథల వరుస - రచయిత్రులు
1. చీకట్లో చిరుదీపాలు - కానాల నాగలక్ష్మమ్మ
2. మా బావ - రేవనూరి శమంత
5. ఎవరి విలువలు నాన్నా - డా.జె. భాగ్యలక్ష్మి
6. బ్రిడ్జి క్రింద - ఆర్. వసుంధరాదేవి
7.సమ్మె - చెరుకూరి కమలామణి
8. నీ గుండె కార్చిన కన్నీళ్లు - చక్కిలం విజయలక్ష్మి
9. ది మెర్సీ కిల్లింగ్ - కీ.శే. తెనాలి సుశీలా దేవి
10. కాశీయాత్ర - ఎ. జయలక్ష్మి రాజు
11. రెక్కలున్న పిల్ల - ఎస్. జయ
12 స్టేషనుకు రండి - డా.జోలెపాలెం మంగమ్మ
13. వెన్నెల్లో చీకటి మరకలు - పి. శైలజ
14. ఆ గమ్యం ఎక్కడికో - పి.షెహనాజ్ బేగం
15. గాజుకళ్ళు - జి. నిర్మలారాణి
16. తారాబాయి తాజ్ మహల్ - ఆర్. శశికళ
17. జ్ఞాపిక - సి. ఉమాదేవి
18. మన్నులో మన్నునై - ఎం.ఆర్. అరుణకుమారి
19. కుయెట్ రైలు - ఎం. విష్ణుప్రియ
20. సిలుకు జబ్బా - డేగల అనితా సూరి
21. లాటిట్యూడ్ - పసుపులేటి గీత
23. ఫోను పిలిచింది - కీ.శే. కె. వసంత ప్రకాష్
24. నా - శైలజామిత్ర
25. బాడీ సర్వీసింగ్ - గండికోట వారిజు
26. గడేలమ్మ - నాగమ్మ పూలే
27. తపన - కీ.శే. రాణీ పులోమజా దేవి
30. వెలుగు పోరాటం - కొలకలూరి మధుజ్యోతి
31. రేపటి కిరణం - చిలుకూరి దీవెన
32. ఎంగిలాకు - మహాసముద్రం కోదండరెడ్డి దేవకి
33. నీళ్లు - మమత కొడిదెల
34. మబ్బులు తొలగిన ఆకాశం - డా.సి.ఎం. అనూరాధ
35. ఒక పక్షి కథ - వరలక్ష్మి
36.జాతస్య మరణం ధ్రువం - పేరం ఇందిరాదేవి
37. తీరని దుఃఖం - డా.కె. చంద్రమౌళిని
39. అనురాగ సంగమం - గంజాం భ్రమరాంబ
40. నల్ల డబ్బు - ఎండపల్లి భారతి
41. చిన్నబోయిన ఆకాశం - కళ్యాణదుర్గం స్వర్ణలత
42. తనదాకా వస్తే - భాస్కర బాలభారతి
అనుబంధం
భారత కథానిది మాసపత్రికలో దొరికిన రాయలసీమ రచయిత్రుల తొలికథలు - 4
1. సుందరి - మామిడి రుక్మిణమ్మ
3. బారాకట్ట - శ్రీమతి అలవేళమ్మ
4. అత్తగారురేదియో తెలిసికొంటిరా - డి. పాపమ్మ - 389
ముందుమాట - రాచపాళెం చంద్రశేఖర రెడ్డి
ఈ సంకలనానికి ' మేం వెనుకబడిలేం ' అనే పేరుతో ముందుమాట రచించిన రాచపాళెం చంద్రశేఖర్ రెడ్డి గారు పుస్తకం గురించి ఏమి చెప్పారో చూద్దాం.
1953 నాటి ఆంధ్రరాష్ట్రం, 1956 నాటి ఆంధ్రప్రదేశ్ రాష్ట్రం, 2014 నాటి ఆంధ్రప్రదేశ్ రాష్ట్రం - ఈ మూడు సందర్భాలలో, భౌగోళిక సరిహద్దులు మారినప్పుడల్లా రాయలసీమకు జరిగింది నష్టమేనని, రాయలసీమ ప్రజలకు మిగిలింది కష్టాలు కన్నీళ్ళేనని చరిత్ర రుజువు చేస్తున్నది. రాయలసీమ చరిత్ర అంటే రాయలసీమ ప్రజల జీవితానుభవాలసారమే. గత అయిదున్నర దశాబ్దాలలో తెలుగునేలను పాలించిన వాళ్ళలో రాయలసీమ వాళ్ళే ఎక్కువ. కనీసం 15సార్లు రాయలసీమ నాయకులే, రాయలసీమ గెలిపించిన ఇతర ప్రాంత నాయకులే ముఖ్యమంత్రులయ్యారు. అయినా రాయలసీమ ప్రజల కష్టాలు తగ్గిపోవలసినంతగా తగ్గిపోలేదు. నష్టం అరికట్టబడవలసినంతగా అరి కట్టబడలేదు. భౌగోళికంగా మార్పు వచ్చినప్పుడంతా రాయలసీమ పరిస్థితి పెనం మీదినుంచి పొయ్యిలో పడినటౌతున్నది. వడ్డించేవాడు మనవాడైతే ఏ పంక్తిలో కూర్చున్నా ఒకటే అనే సామెత రాయలసీమ విషయంలో అబద్దమని రుజువౌతున్నది. దీనికి వివరణ, గణాంకాలు అక్కరలేదు. రాయలసీమ ప్రజల జీవనవిషాదాలే నిదర్శనాలు. ఒక ప్రాంతం ఇతర ప్రాంతాలతో కలిసి సహజీవనం చేస్తున్నప్పుడు, తాను సహజంగా వుండవలసిన అభివృద్ధిని పొందలేనప్పుడు, ఆ సహజీవనం ఎందుకు? అనే ప్రశ్న కలగడం సహజం. అన్ని ప్రాంతాలూ సమానాభివృద్ధిని పొందకపోతే, ఆ కలయికకు అర్థముందా? అని సందేహం కలుగుతుంది. అన్ని ప్రాంతాల సమానాభివృద్ధి సాధ్యం కానపుడు, ఏ ప్రాంతానికాప్రాంతం తనను తాను అభివృద్ధి చేసుకుంటే తప్పేమిటని కూడా అనిపిస్తుంది. రాయలసీమ నాలుగు జిల్లాల నుండి ముఖ్యమంత్రులు రూపొందినా, ఈ ప్రాంతం ఇంకా ఎందుకు ఇలా ఉంది అని కూడా అనిపిస్తుంది. ఇది ఇప్పటి రాయలసీమ అస్తిత్వ ప్రశ్న.
ఈ ప్రశ్నను సమాజంలోకి తీసుకుపోవడంలో, ఈ ప్రశ్నకు సమాధానాన్ని అన్వేషించడంలో రాయలసీమ రచయితలు మొదటినుంచీ ఏదో ఒక స్థాయిలో నిమగ్నమౌతూనే ఉన్నారు. అసంఖ్యాకంగా రాయలసీమ రచయితలు తమను తాము నిర్వచించుకుంటున్నారు. రాష్ట్ర అవతరణ నాటి నుంచే చూసుకున్నా విద్వాన్ విశ్వం, పుట్టపర్తి నారాయణాచార్యుల నుండి నేటి యువరచయితలదాకా కవులు, కథకులు, నవలా రచయితలు కొంతవరకు నాటకరచయితలు రాయలసీమ అస్తిత్వ వేదనను చాటుతూనే ఉన్నారు.
రాయలసీమ సాహిత్య విమర్శకులు తమ ప్రాంత సాహిత్యంలో ప్రతిబింబించే సీమ అస్తిత్వ వేదనను వివేచిస్తూనే ఉన్నారు. రాళ్ళపల్లి, జానమద్ది, రారా వంటి వాళ్ళ కాలం నుండి నేటి యువవిమర్శకుల దాకా ఈ పనిలో నిమగ్నమౌతున్నారు. ఈ కృషిలో మహిళల పాత్ర తక్కువది కాదు. సృజనాత్మక సాహిత్య సృష్టిలోనూ, దాని వివేచనలోనూ రాయలసీమ మహిళలు తమ వంతు కర్తవ్యం నిర్వహిస్తున్నారు.
డా.ఎం.హరికిషన్ స్వయంగా కథా రచయిత, పరిశోధకుడు, సంపాదకుడు, బాలసాహిత్యకారుడు, పైగా అధ్యాపకుడు. ఈయన మాయమ్మ రాచ్చసి, నయాఫత్వా, నేను మాయమ్మ, కందనవోలు కథలు మొదలైన కథాసంపుటాలు ప్రచురించారు. కర్నూలు కథకు సంపాదకత్వం వహించారు. 'కేతు విశ్వనాథరెడ్డి కథలు - సామాజిక దర్శనం" అనే అంశం మీద పరిశోధించారు. కర్నూలు జిల్లా చరిత్ర, కొండారెడ్డి బురుజు, కర్నూలు జిల్లా మహనీయులు వంటి చరిత్ర గ్రంథాలు రచించారు. ఈయన ఇప్పుడు ఈ రాయలసీమ రచయిత్రుల కథలు సంకలనం చేసి ప్రచురించారు. ఈ గొప్ప పని చేసినందుకు హరికిషను మనసారా అభినందిస్తున్నాను.
ఈ సంకలనంలో నలభై ఆరుమంది రాయలసీమ మహిళలు రాసిన నలభైఆరు కథలున్నాయి. నాలుగు కథలు తవ్వా వెంకటయ్య “భారతకథానిధి" పత్రిక నుండి వెలికితీసినవి. అవి 1926-28 మధ్య కాలానివి. వీటిని హరికిషన్ అనుబంధంలో పెట్టారు. 42 కథలను ప్రధాన భాగంగా పెట్టారు. ఈ సంకలనం చూడగానే రాయలసీమ నుండి ఇంతమంది కథానికా రచయిత్రులు వచ్చారా అని అనిపిస్తుంది. ఇంతమంది కథారచయిత్రులు ఉండడం నిజం గనక సంతోషం కలుగుతుంది. "మనం వెనకబడిలేం" అని ఆత్మ సైర్యమూ కలుగుతుంది. ఈ కథారచయిత్రులలో కొందరు ఇరవయ్యవ శతాబ్దం ప్రారంభంలో, మరికొందరు స్వాతంత్ర్యానికి ముందు, ఇంకొందరు స్వాతంత్ర్యానంతరం పుట్టినవాళ్ళు. అలా ఇందులో మూడు తరాలవాళ్ళు ఉన్నారు. అనుబంధంలోని నాలుగు కథలు తప్ప, ప్రధానభాగంలోని 42 కథలూ, బహుశా స్వాతంత్ర్యానంతర కాలంలోనే రాయబడి ఉంటాయి. అందువల్ల ఈ కథలన్నీ స్వాతంత్ర్యానంతరం మన సమాజ పరిణామాలను ప్రతిబింబిస్తున్నాయి.
ఈ రచయిత్రులందరూ రాయలసీమ వాళ్ళే అయినా, వీళ్ళు మూడు రకాలుగా ఉన్నారు.
1.రాయలసీమలో పుట్టి రాయలసీమలోనే బతుకుతున్నవారు. 2. రాయలసీమలో పుట్టి ఉద్యోగం వల్లనో, వివాహం వల్లనో, మరో కారణం చేతనో ఇతర ప్రాంతాలలో నివసిస్తున్నవారు. 3. ఇతర ప్రాంతాలలో పుట్టి, వివాహ, ఉద్యోగ, ఇతరేతర కారణాలవల్ల రాయలసీమలో నివసిస్తున్న వాళ్ళు. వీరి సంఖ్య రెండుకి మించి లేదనుకుంటా. వీళ్ళందరూ రాయలసీమవారే..
ఈ సంకలనంలోని కథలు అన్నీ రాయలసీమ నిర్దిష్ట జీవితానికే పరిమితమైనవి కావు, రాయలసీమ ప్రజల కడగండ్లను చిత్రించినవీ ఉన్నాయి. ఇతర రకాల, ఇతర
ప్రాంతాల జీవితాలను చిత్రించినవీ ఉన్నాయి. ఈ కథలు భారతదేశంలో అనేక ప్రాంతాలలో అనేక స్థలాలలో నడిచాయి. రచయిత్రులు తమ సామాజిక పరిశీలనా ఫలితాలను ఈ కథలుగా మలిచారు. అందువల్ల ఈ రాయలసీమ కథా రచయిత్రుల కథలలో రాయలసీమతో పాటు, విస్తృత భారతీయ సమాజం కూడా ప్రతిఫలిస్తున్నది.
మొత్తం తెలుగు కథయిత్రుల సంఖ్యలో రాయలసీమ కథయిత్రుల సంఖ్య పరిమితమే అయినా, వస్తువైవిధ్య నిర్వహణలో వీళ్ళు వెనకబడి లేరు. వర్తమాన సమాజవాస్తవికతను అనేక ముఖాలుగల సమాజ ప్రతిమను ప్రదర్శించారు. కొన్ని మధ్యతరగతి కథలు, ఇంకొన్ని క్రింది తరగతి కథలు. రచయిత్రులలోను కొందరిది మధ్యతరగతి దృష్టి, ఇంకొందరిది శ్రామికవర్గ దృష్టి. ఈ కథలలో వైవిధ్యభరితమైన స్త్రీపురుష సంబంధాలు ఎక్కువగా ఆవిష్కృతమయ్యాయి. కాశీయాత్ర, మా బావ, ది మెర్సీ కిల్లింగ్, రెక్కలున్న పిల్ల వంటి కథలు ఇందుకుదాహరణలు.
రాయలసీమ ప్రాదేశిక వాస్తవాలను, కరవు కక్షలు, వాటి దుష్పరిణామాలు, రాయలసీమ నీటి పోరాటాలు ఈ సంకలనంలో ప్రధాన స్థానమాక్రమించాయి. గాజు కళ్ళు, తారాబాయి తాజ్ మహల్, కుయెట్ రైలు, రెండు సందర్భాలు, బ్రిడ్జి కింద, మచ్చ, నీళ్ళు మొదలైన కథలు ఈ దృష్టితో వచ్చినవే. వర్తమాన విద్యావ్యవస్థ, దాని ఫలితాలను చిత్రించే చీకట్లో చిరుదీపాలు, రేపటి కిరణం వంటి కథలు ఇందులో ఉన్నాయి. సామాజిక వ్యవస్థల స్వరూపస్వభావాలను కథయిత్రులు ఎంత స్పష్టమైన వైఖరితో అర్థం చేసుకోగలరో, దానిని ప్రతీకాత్మకంగా వ్యక్తం చేయగలరో ఈ సంకలనంలోని 'ఒక పక్షికథ' వంటి కథలు రుజువు చేస్తున్నాయి. పేదరికం మీద ఇప్పటిదాకా ఎన్ని కథలు వచ్చి ఉంటాయో లెక్కగట్టలేం. సీమకథయిత్రులు ఈ విషయంలో వెనకబడిలేరు. కష్ట జీవుల పక్షం వహించడంలో వీరు 'తీరని దుఃఖం' వంటి కథల ద్వారా రుజువు చేసుకుంటున్నారు. అలాగే ప్రపంచీకరణ ప్రభావాన్ని ఆవిష్కరించడంలో సీమకథయిత్రులు 'ఆ గమ్యం ఎక్కడికో, లాటిట్యూడ్ వంటి కథల ద్వారా ప్రయత్నించారు.
సామాజిక వాస్తవికతను వస్తువుగా తీసుకోవడమే గాకుండా దానిని వాస్తవిక రీతిలోనే కథనం చేయడానికి రాయలసీమ కథయిత్రులు ప్రయత్నించారు. ఈ కథలలో పాఠక అనుకూల దృష్టి స్పష్టంగా కనిపిస్తుంది. పనిగట్టుకొని పాఠకులను దూరం చేసుకునే ప్రయత్నం ఎవరూ చేయలేదు. అనేక సామాజిక శ్రేణుల, బృందాల జీవితాలను కథలుగా మలచడంలో కొందరు సాధారణ భాషను, మరికొందరు ప్రాదేశిక భాషను ఉపయోగించారు. రాయలసీమ మట్టివాసన వంటి భాషను కొందరు అద్భుతంగా తమ కథనానికి ఉపయోగించుకున్నారు. కొన్ని కథలు చాలా సీరియస్ గానూ, మరికొన్ని కథలు సున్నిత హాస్యభరితంగానూ ఉన్నాయి. కడుపు నిండిన కథలు కనిపించవు. కడుపు కాలిన కథలే చాలావరకు. రాయలసీమ కథయిత్రులలో ఒక స్పష్టమైన వైఖరి ఏర్పరచుకున్న వాళ్ళు కొందరు కాగా, దానిని ఏర్పరచుకుంటున్న క్రమంలో కొందరున్నారు. మధ్యతరగతికి చెందిన కథయిత్రులు శ్రామికవర్గం వైపు మొగ్గడం ప్రత్యేకంగా గమనించవచ్చు.
రాయలసీమ కథాకాశంలో సగం స్థానాన్ని దక్కించుకునే దిశగా కథయిత్రులు ప్రయాణిస్తున్నారు. అలా జరిగినప్పుడే సాహిత్య రంగంలో సమతుల్యత సిద్ధిస్తుంది. ఈ సంకలనం ఈ వాస్తవాన్ని చాటుతున్నది. సీమకథలు' తర్వాత, హరికిషన్ తెచ్చిన ఈ సంకలనం రాయలసీమ సాంస్కృతిక రంగంలో మిగతా ప్రాంతాలతో కలిసి నడుస్తున్న తీరుకు నిదర్శనం. 1882 నుండి రాయలసీమ నుండి వస్తున్న కథానికా సమూహంతో కథా రచయిత్రులు నిర్వహించిన పాత్రకు సాక్ష్యం ఈ సంకలనం. ఈ మంచి పనిచేసిన హరికిషను రాయలసీమ రచయితల తరపున, పాఠకుల తరపున, రాయలసీమ ఉద్యమకారుల తరపున మరోసారి అభినందనలు.
ఈ సంకలనం రాయలసీమ పరిధిగా మరిన్ని కథాసంకలనాలు రావడానికి ప్రేరణనిస్తుంది. రాయలసీమ సేద్యం కథలు, రాయలసీమ వృత్తుల కథలు, రాయలసీమ దళిత కథలు, రాయలసీమ ఉమ్యమ కథలు వంటివి రావలసి ఉంది. వాటిల్లోనూ కథయిత్రుల పాత్రను గుర్తించవలసి ఉంది.
మూలాలు
వర్గం:రాయలసీమ వర్గం:కథా సంకలనాలు వర్గం:ఆంధ్రప్రదేశ్ రచయిత్రులు
నెచ్చెలి
thumb నెచ్చెలి అమెరికా సంయుక్త రాష్ట్రాల నుండి వెలువడుతున్న తొలి తెలుగు అంతర్జాల వనితా మాసపత్రిక. ఎటువంటి లాభాపేక్ష లేని ఈ పత్రిక 2019 జూలై 10 న ప్రముఖ కవయిత్రి డా.కె.గీత గారిచే ప్రారంభించబడింది. ఇది ప్రతి నెలా 10వ తేదీన క్రమం తప్పకుండా అంతర్జాలంలో వెలువడుతుంది. ఈ పత్రిక అంతర్జాతీయ స్థాయిలో స్త్రీలకు సంబంధించిన సాహిత్యం, సంగీతం, ఇంటర్వ్యూలు, పరిశోధనలు మొ.న అనేక అంశాల్ని పరిచయం చేస్తుంది. ఇది తెలుగు, ఆంగ్ల భాషల్లో ప్రచురింపబడుతూ ఉంది. ఈ పత్రికకు వ్యవస్థాపకులు, సంపాదకులు డా.కె.గీత.
రచనలు
నెచ్చెలి పత్రికలో కథలు, కవితలు, వ్యాసాలు, పుస్తక సమీక్షలు, ఇతర ఆసక్తికరమైన రచనలతో బాటు ఆడియో& వీడియోలుగా కూడా రచనల్ని అందించడం నెచ్చెలి ప్రత్యేకత.
మూలాలు
వర్గం:అంతర్జాల పత్రికలు వర్గం:తెలుగు పత్రికలు
రాధాకృష్ణ (1978 సినిమా)
మూలాలు
వర్గం:నవల ఆధారంగా తీసిన సినిమాలు వర్గం:సూర్యకాంతం నటించిన సినిమాలు వర్గం:శోభన్ బాబు నటించిన సినిమాలు వర్గం:అల్లు రామలింగయ్య నటించిన చిత్రాలు వర్గం:సత్యనారాయణ నటించిన చిత్రాలు వర్గం:రమాప్రభ నటించిన చిత్రాలు
వెంకోజిపాలెం
వెంకోజిపాలెం, ఆంధ్రప్రదేశ్ రాష్ట్రంలోని విశాఖపట్నం జిల్లా మహా విశాఖ నగరపాలక సంస్థ పరిధిలోని శివారు ప్రాంతం. ఇది న్యూ వెంకోజిపాలెం, పాత వెంకోజిపాలెంగా విభజించబడింది.
సమీప ప్రాంతాలు
ఇక్కడికి సమీపంలో దుర్గా నగర్ (1 కిమీ), హెచ్‌బి కాలనీ (1 కిమీ), మద్దిలపాలెం (1 కిమీ), అప్పుగర్ (1 కిమీ), హనుమంతవాక (1 కిమీ) మొదలైన ప్రాంతాలు ఉన్నాయి.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో వెంకోజీపాలెం మీదుగా ఓహ్పో, అరిలోవ, హెచ్‌బి కాలనీ, ఆర్టీసీ కాంప్లెక్స్, గాంటియాడ హెచ్‌బి కాలనీ, మద్దిలపాలెం మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలోని విశాఖపట్టణం, కొత్తపాలెంలలో రైల్వే స్టేషన్లు ఉన్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
అందెశ్రీ
అందెశ్రీ (జ. జూలై 18, 1961 రచయిత.
తొలినాళ్ళు
ప్రజాకవి, ప్రకృతి కవిగా సుప్రసిద్ధులైన డా. అందెశ్రీ వరంగల్ జిల్లా, జనగాం వద్ద గల రేబర్తి (మద్దూర్ మండలం) అనే గ్రామంలో జన్మించారు. ఈయన అసలు పేరు అందె ఎల్లయ్య. ఈయన ఒక అనాథగా పెరిగారు. ఏ విధమయిన చదువూ చదవలేదు. కాకతీయ విశ్వవిద్యాలయం నుండి గౌరవ డాక్టరేట్ పొందారు.
గీత రచన
ఈయన గొడ్ల కాపరిగా పనిచేసారు. శృంగేరి మఠానికి సంబంధించిన స్వామీ శంకర్ మహారాజ్ ఇతను పాడుతుండగా విని ఇతడిని చేరదీసాడు. రాష్ట్రవ్యాప్తంగా ఈయన పాటలు ప్రసిద్ధం. నారాయణ మూర్తి ద్వారా వచ్చిన విప్లవాత్మక సినిమాల విజయం వెనుక ఈ పాటలున్నాయి. తెలంగాణ, ప్రకృతి లాంటి అంశాలపై ఈయన గేయరచన చేసారు. ఈయన అశువు కవిత్వం చెప్పటంలో దిట్ట. 2006లో గంగ సినిమాకు గానూ నంది పురస్కారాన్ని అందుకున్నారు. ఈయన తెలంగాణ మాతృగీతం రచించారు.
సినీ సంభాషణలు
బతుకమ్మ సినిమా కోసం ఈయన సంభాషణలు కూడా రాసారు.
ఇవి కూడా చూడండి
వర్గం:తెలుగు సినిమా పాటల రచయితలు వర్గం:1961 జననాలు వర్గం:నంది పురస్కారాలు వర్గం:నంది ఉత్తమ గీత రచయితలు వర్గం:సిద్దిపేట జిల్లా సినిమా పాటల రచయితలు వర్గం:సిద్దిపేట జిల్లా కవులు
మూటకొండూరు మండలం
మూటకొండూరు మండలం. తెలంగాణ రాష్ట్రం, యాదాద్రి భువనగిరి జిల్లా లోని మండలం. మూటకొండూరు, ఈ మండలానికి కేంద్రం. ఇది సమీప పట్టణమైన భువనగిరి నుండి 24 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం నల్గొండ జిల్లా లో ఉండేది. ప్రస్తుతం ఈ మండలం భువనగిరి రెవిన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 11 రెవెన్యూ గ్రామాలు ఉన్నాయి. నిర్జన గ్రామాలు లేవు.
కొత్త మండల కేంద్రంగా గుర్తింపు
లోగడ మూటకొండూరు గ్రామం నల్గొండ జిల్లా భువనగిరి రెవెన్యూ డివిజను పరిధిలోని ఆలేరు మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా మూటకొండూరు గ్రామాన్ని నూతన మండల కేంద్రంగా కొత్తగా ఏర్పడిన యాద్రాద్రి భువనగిరి జిల్లా, భువనగిరి రెవెన్యూ డివిజను పరిధి క్రింద 1+10 (పదకొండు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 156 చ.కి.మీ. కాగా, జనాభా 24,324. జనాభాలో పురుషులు 12,281 కాగా, స్త్రీల సంఖ్య 12,043. మండలంలో 6,249 గృహాలున్నాయి.
మూలాలు
వర్గం:2016 లో ఏర్పాటైన తెలంగాణ మండలాలు
గొల్లప్రోలు రైల్వే స్టేషను
గొల్లప్రోలు రైల్వే స్టేషను  ఆంధ్ర ప్రదేశ్ కాకినాడ జిల్లా లోని గొల్లప్రోలు పట్టణంలో ఉన్న ఒక రైల్వే స్టేషను. ఇది విజయవాడ-చెన్నై రైలు మార్గములో ఉంది. ఇది భారతీయ రైల్వేలు లోని దక్షిణ మధ్య రైల్వే జోన్ లోని విజయవాడ రైల్వే డివిజను ద్వారా నిర్వహించబడుతుంది. ప్రతిరోజు 20 రైళ్లు ఈ స్టేషన్లో ఆగుతాయి. ఇది దేశంలో 1308 వ రద్దీగా ఉండే స్టేషను.
చరిత్ర
1893, 1896 మధ్య, ఈస్ట్ కోస్ట్ స్టేట్ రైల్వే యొక్క 1,288 కిమీ (800 మైళ్ళు), విజయవాడ, కటక్‌ల మధ్య ట్రాఫిక్ కొరకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేర్ నుండి విజయవాడ వరకు) 1901 లో మద్రాస్ రైల్వే తీసుకుంది.
బయటి లింకులు
వర్గం:కాకినాడ జిల్లా రైల్వే స్టేషన్లు వర్గం:విజయవాడ రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
ప్రకాండము
గింజ అంకురింపగనే వేరు భూమిలోనికి పోవునట్లే ప్రకాండము కొమ్మ స్వతస్సిద్ధముగా పైకి పెరుగుచున్నది. వేరు నందుకాక దీని మీద ఆకులు, పువ్వులు పుట్టుచున్నవి. ప్రకాండమును ఆకును కలిసికొనుటచే నేర్పడు కోణమును కణుపు అంటారు. రెండు కణుపుల మధ్యనున్న భాగమును స్కంధము లేదా గెణుపు అంటారు. కణుపు సందులందుండియే మొగ్గలు, కొమ్మలు పుట్టును. అన్ని మొక్కల ప్రకాండములు ఒక తీరునలేవు. చింత, పనస, మామిడి మొదలగు వానివి చాలా ఎత్తుగా, లావుగా పెరుగుచున్నవి. జామ, దానిమ్మ, మొదలగు వానియందు, అంత ఎత్తుగా, లావుగా పెరుగుట లేదు. వీనికి కొమ్మలు మిక్కిలి క్రిందుగా పుట్టి అన్నియు కొంచమించుమించు గుబురుగా పెరుగుచున్నవి. తోటకూర, పసుపు, మెట్టతామర, కుంకపు పువ్వు మొక్క మొదలగు వాని యందు ఎత్తుగగాని లావుగా గాని లేదు, అదిగాక ఇవి తక్కినవానివలె కొయ్యబారి గట్టిగా లేవు. ఈ భేదములెన్నుటకు, చింత మొదలగు వానిని, వృక్షములు (పెద్దచెట్లు) అనియు, దానిమ్మ మొదలగు వానిని గుబురు మొక్కలనియు, మొట్టతామర మొదలగు వానిని గుల్మము లని అంటారు. కొన్ని ప్రకాండములు వాని కొమ్మలును పై కెదుగనే ఎదుగక పల్లేరు మొక్క ఉన్నట్టు, నేల మీదనే పడి ఉండును. అట్లున్న కొన్ని కొమ్మల నుండి వేరులు కూడా పుట్టును. మరికొన్ని కొమ్మలు భూమిలోనికే పోయి అడ్డముగా పెరుగుచూ తల్లి మొక్క నుండి కొంచెము దూర మేగిన తరువాత పైకి వచ్చును. ఇట్లు భూమిలో వ్యాపించి పైకి వచ్చువానిని గామినులంటారు. కొన్నిటి ప్రకాండములు భూమిలోపలికి పోయి, మార్పు చెంది వేరొక పనిని చేయుచున్నవి. బంగాళాదుంప ఇట్టిదే. ఈ దుంప మార్పు చెందిన కొమ్మ. ఈ రీతిని కొమ్మలు భూమిలోనికి పోయి, లావెక్కిన వానిని గడ్డలందుము. అల్లము, పసుపు, అరటి, కంద దుంపలు కూడా ప్రకాండములే.
నటాలీ ఇంబ్రుగ్లియా
కుటుంబం:
జీవిత భాగస్వామి/మాజీ-: డేనియల్ జాన్స్ (ఎమ్. 2003–2008)
తల్లి: మాక్సేన్ ఆండర్సన్
తోబుట్టువులు: లారా ఇంబ్రుగ్లియా
ఆవిష్కరణలు:
1998 - ఎమ్ టీవీ వీడియో మ్యూజిక్ అవార్డ్స్ ఫర్ బెస్ట్ న్యూ ఆర్టిస్ట్, 1998 - ఎమ్ టీవీ  యూరోప్ మ్యూజిక్ అవార్డ్స్ ఫర్ బెస్ట్ సాంగ్, 1998 - ఎ ఆర్ ఐ ఎ మ్యూజిక్ అవార్డ్స్ ఫర్ బెస్ట్ ఆస్ట్రేలియన్ సింగిల్, 1998 - ఎ ఆర్ ఐ ఎ మ్యూజిక్ అవార్డ్స్ ఫర్ బెస్ట్ ఆస్ట్రేలియన్ ఫిమేల్ ఆర్టిస్ట్, 1998 - ఎ ఆర్ ఐ ఎ మ్యూజిక్ ఉత్తమ ఆస్ట్రేలియన్ కొత్త ప్రతిభకు అవార్డులు, 1998 - బెస్ట్ ఆస్ట్రేలియన్ డెబ్యూ ఆల్బమ్ కోసం ఎ ఆర్ ఐ ఎ మ్యూజిక్ అవార్డ్స్, 1998 - బెస్ట్ ఆస్ట్రేలియన్ డెబ్యూ సింగిల్ కోసం ఎ ఆర్ ఐ ఎ మ్యూజిక్ అవార్డ్స్ 1998 - బెస్ట్ ఆస్ట్రేలియన్ పాప్ రిలీజ్ కోసం ఎ ఆర్ ఐ ఎ మ్యూజిక్ అవార్డ్స్, 1998 - బెస్ట్ సెల్లింగ్ ఆస్ట్రేలియన్ సింగిల్, ఎ ఆర్ ఐ ఎ మ్యూజిక్ అవార్డ్స్ 1999 - బి ఆర్ ఐ టి అవార్డ్స్ ఫర్ బెస్ట్ ఇంటర్నేషనల్ న్యూకమర్, 1999 - బి ఆర్ ఐ టి అవార్డ్స్ ఫర్ బెస్ట్ ఇంటర్నేషనల్ ఫిమేల్ సోలో ఆర్టిస్ట్, 1999 - ఎ ఆర్ ఐ ఎ మ్యూజిక్ అవార్డ్స్ ఫర్ బెస్ట్ ఆస్ట్రేలియన్ ఫిమేల్, 1998 - ఎ ఆర్ ఐ ఎ మ్యూజిక్ అవార్డ్స్ ఫర్ ఆర్టిస్టిక్ అచీవ్‌మెంట్ అవార్డ్ 2000 - ఐ ఎఫ్ పి ఐ ప్లాటినమ్ అవార్డ్స్ ఓవర్ సేల్స్,2 2002 - సిల్వర్ క్లెఫ్ అవార్డ్, ఇంటర్నేషనల్ అవార్డ్ 2005 - అత్యధికంగా ప్రదర్శించబడిన ట్రాక్ కోసం పి పి ఎల్ అవార్డులు.
బాల్యం & ప్రారంభ జీవితం
చిన్నతనంలో ఆమె బ్యాలెట్, ట్యాప్, హైలాండ్ డ్యాన్స్ తరగతులకు హాజరయ్యేది, 16 సంవత్సరాల వయస్సులో ఆమె నటనలో వృత్తిని కొనసాగించడానికి ఉన్నత పాఠశాల నుండి నిష్క్రమించింది.
ఆమె ఆస్ట్రేలియన్ సోప్ ఒపెరా 'నైబర్స్'లో తన పాత్రను పోషించింది, కానీ దాని ఉత్పత్తి రెండవ సంవత్సరాలలో వదిలి 1994లో లండన్‌కు వెళ్లింది.
కెరీర్
1997లో, ఆమె తన తొలి సింగిల్ 'టోర్న్'ని విడుదల చేసింది, ఇది తక్షణమే ప్రపంచవ్యాప్తంగా హిట్ అయింది. ఆమె గ్రామీ నామినేషన్‌ను అందుకుంది, అనేక ఇతర అవార్డులను అందుకుంది. ఈ పాట ఆమె మొదటి ఆల్బమ్ 'లెఫ్ట్ ఆఫ్ ది మిడిల్'లో భాగం.
'లెఫ్ట్ ఆఫ్ ది మిడిల్' భారీ, అపూర్వమైన విజయం తర్వాత, ఆమె తన రెండవ ఆల్బమ్ 'వైట్ లిల్లీస్ ఐలాండ్'ను 2001లో విడుదల చేసింది, అందులోని సింగిల్ 'రాంగ్ ఇంప్రెషన్' అత్యంత ప్రజాదరణ పొందిన పాట.
2003లో, ఆమె బ్రిటీష్ కామెడీ విజయవంతమైన చిత్రం 'జానీ ఇంగ్లీష్'తో నటుడు రోవాన్ అట్కిన్సన్‌తో కలిసి 'లోర్నా కాంప్‌బెల్' అనే సహాయక పాత్రలో నటించింది.
ఆమె మూడవ స్టూడియో ఆల్బమ్ 'కౌంటింగ్ డౌన్ ది డేస్' ఏప్రిల్ 2005లో విడుదలైంది. 'షివర్' పాట భారీ విజయాన్ని సాధించింది, కొంతవరకు 'టోర్న్' మాదిరిగానే, 2005లో అత్యధికంగా ప్లే చేయబడిన పాటలలో ఒకటిగా నిలిచింది.
2009 నుండి ఆమె తదుపరి ఆల్బమ్ 'కమ్ టు లైఫ్' ఆస్ట్రేలియా, ఐరోపాలో రెండు వేర్వేరు తేదీలలో విడుదలైంది. కొన్ని సమస్యల కారణంగా, ఆల్బమ్ యూ కెలో విడుదల కాలేదు.
2009లో వచ్చిన ‘క్లోజ్డ్ ఫర్ వింటర్’లో ఆమె తన రెండవ సినిమాగా ‘ఎలిస్ సిల్వర్‌స్టన్’గా కనిపించింది. సినిమా ఓ మోస్తరు విజయాన్ని అందుకుంది.
2010లో, ఆమె బ్రిటన్‌లోని ప్రసిద్ధ రియాలిటీ సింగింగ్ షో 'ది ఎక్స్ ఫ్యాక్టర్' జడ్జింగ్ ప్యానెల్‌కు ఎంపికైంది.
ప్రధాన పనులు
ఆమె తొలి ఆల్బం 'లెఫ్ట్ ఆఫ్ ది మిడిల్' నుండి సింగిల్ 'టోర్న్' ఆమె అతిపెద్ద విజయం. సంఖ్య వద్దకు చేరుకుంది. 1997లో యూ కె సింగిల్స్ చార్ట్‌లో 2వ స్థానం, యూ ఎస్ లో రేడియో విడుదలైన తర్వాత ఇది బిల్‌బోర్డ్ హాట్ 100 ఎయిర్‌ప్లే చార్ట్‌లో 14 వారాల పాటు ఆ స్థానాన్ని ఆక్రమించింది.
ఆమె తొలి ఆల్బమ్ 'లెఫ్ట్ ఆఫ్ ది మిడిల్'లోని 'బిగ్ మిస్టేక్' పాట కూడా చాలా విజయవంతమై, నంబర్‌కు చేరుకుంది. యూ కెలో 2. 'లెఫ్ట్ ఆఫ్ ది మిడిల్' రికార్డింగ్ ఇండస్ట్రీ అసోసియేషన్ ఆఫ్ అమెరికా ద్వారా ప్లాటినం సర్టిఫికేషన్ పొందింది, తర్వాత 2X ప్లాటినం సర్టిఫికేట్ పొందింది.
ఆమె తర్వాతి పెద్ద హిట్ ఆమె మూడవ స్టూడియో ఆల్బమ్ 'కౌంటింగ్ డౌన్ ది డేస్'లోని సింగిల్ 'షివర్'. ఇది అధికారిక యూ కె టాప్ 75 సింగిల్స్ చార్ట్‌లలో 8వ స్థానాన్ని తాకింది, యూ కె ఎయిర్‌ప్లే చార్ట్‌లో నం.1కి చేరుకుంది. ఈ పాట ప్రపంచవ్యాప్తంగా దాదాపు 500,000 కాపీలు అమ్ముడైంది.
అవార్డులు & విజయాలు
'టోర్న్' 1998లో ఇంబ్రూగ్లియా, మూడు గ్రామీ నామినేషన్‌లను సంపాదించింది, ఉత్తమ నూతన కళాకారిణిగా ఎమ్ టీవీ వీడియో మ్యూజిక్ అవార్డ్స్, ఉత్తమ పాట కోసం ఎమ్ టీవీ  యూరప్ మ్యూజిక్ అవార్డ్స్‌ను పొందడంలో ఆమెకు సహాయపడింది.
1999లో, ఆమె తన తొలి ఆల్బమ్ 'లెఫ్ట్ ఆఫ్ ది మిడిల్' కోసం బ్రిట్ అవార్డులు, అమెరికన్ మ్యూజిక్ అవార్డులను అందుకుంది.
ఇంబ్రూగ్లియా తన గ్లామర్, ఫ్యాషన్ కోసం ఎల్లప్పుడూ దృష్టిలో ఉంది, 2004లో, ఆమె అన్ని కాలాలలో 6వ అత్యంత సహజమైన అందమైన మహిళగా నిలిచింది.
వ్యక్తిగత జీవితం & వారసత్వం
ఆమె 2003లో నూతన సంవత్సర పండుగ సందర్భంగా ఆస్ట్రేలియన్ రాక్ బ్యాండ్ 'సిల్వర్‌చెయిన్' ప్రధాన గాయకుడు డేనియల్ జాన్స్‌ను వివాహం చేసుకుంది. వారు జనవరి 4, 2008న విడాకులు తీసుకుంటున్నట్లు ప్రకటించారు.
ఆమె గాయని, పాటల రచయిత లారా ఇంబ్రుగ్లియాకు పెద్ద సోదరి.
ఆమె అనేక ప్రపంచ మానవతా ప్రచారాలకు మద్దతు ఇస్తుంది. ఆమె ‘ది వర్జిన్ ఫౌండేషన్’ అనే ప్రైవేట్ స్వచ్ఛంద సంస్థకు అంబాసిడర్‌గా పనిచేశారు.
మూలాలు
వర్గం:1975 జననాలు వర్గం:ARIA అవార్డు విజేతలు వర్గం:ఆస్ట్రేలియన్ సినిమా నటీమణులు వర్గం:MTV యూరప్ మ్యూజిక్ అవార్డు విజేతలు వర్గం:సిడ్నీ నుండి గాయకులు
ఇండియన్ ముజాహిదీన్
ఢిల్లీ గ్రూప్
ఢిల్లీలోని స్థానిక సమూహం కింది వారిని కలిగి ఉంటుందని భావిస్తున్నారు, వారిలో ఎక్కువ మంది అజంగఢ్‌కు చెందినవారు :
ఇండియన్ ముజాహిదీన్ చేసామని చెప్పుకున్న దాడులు
ఇండియన్ ముజాహిదీన్, కింది ఉగ్రవాద ఘటనలకు తామే బాధ్యులమని చెప్పుకుంటూ ఈమెయిళ్ళు పంపింది. అహ్మదాబాద్‌లో మొదటి పేలుడుకు 5 నిమిషాల ముందు ఒక హెచ్చరిక ఈమెయిలు వచ్చింది. ఢిల్లీ బాంబు పేలుళ్లలో మొదటి పేలుడు జరిగిన వెంటనే మరొకటి వచ్చింది.
అనుమానితులు, అరెస్టులు
2013 ఆగస్టు 28 న, IM సహ వ్యవస్థాపకుడు యాసిన్ భత్కల్‌ను, మరొక IM ఉగ్రవాదినీ భారత నేపాల్ సరిహద్దు సమీపంలో భారత పోలీసులు, NIA కలిసి అరెస్టు చేశారు. గుజరాత్ పోలీసుల ప్రకారం, 5 'స్విచ్ ఆఫ్' చేసిన మొబైల్ ఫోన్ నంబర్లను కూపీ లాగడం ద్వారా 2008 అహ్మదాబాద్ వరుస పేలుళ్ల కేసులో పురోగతి లభించింది. జూలై 26న, పేలుళ్లు జరిగిన రోజున, స్విచ్ ఆఫ్ చేసిన ఐదు ఫోన్ల సిమ్ కార్డులను ఉగ్రవాదులు సేకరించారని జాయింట్ కమీషనర్ ఆఫ్ పోలీస్ (క్రైమ్) ఆశిష్ భాటియా తెలిపాడు. PCOల నుండి ఆ SIM కార్డ్‌లకు చేసిన ఫోన్ కాల్‌ల విశ్లేషణ వలన వారికి కీలకమైన ఆధారాలు అందాయి.
అరెస్టైన పది మంది అనుమానితులలో నాయకుడు ముఫ్తీ అబు బషీర్ ఇస్లాహి అలియాస్ అబ్దుల్ వాసిర్ కూడా ఉన్నాడు. ఉత్తరప్రదేశ్ పోలీసుల సహాయంతో ఉత్తరప్రదేశ్‌లోని అజంగఢ్‌లోని సరాయ్ మీర్‌లోని అతని తండ్రి ఇంటి వద్ద అతన్ని 2008 ఆగస్టు 14 న అరెస్టు చేసారు.
బషీర్ స్థానిక మదర్సతుల్ ఇస్లాలోను, ఆ తరువాత సహరాన్‌పూర్‌లోని దేవబంద్ లోనూ చదువుకున్నాడు. నివేదికల ప్రకారం, బాంబు పేలుళ్లకు రూ.75,000 ఖర్చవుతుందని బషీర్ పేర్కొన్నాడు. ఓ సిమి కార్యకర్త, కచ్‌లోని తన ఇంటిని అమ్మి ఆ సొమ్ము అందించాడు.
సహచరుడు అబ్దుల్ సుభాన్ ఖురేషీ అలియాస్ తౌకీర్‌తో కలిసి అహ్మదాబాద్‌లో మకాం వేసిన బషీర్, స్థానిక పేర్లు, చిరునామాలాతో ఐదు సిమ్‌కార్డులు కొనుగోలు చేశాడు. కుట్ర ప్రణాళిక దశలో ఉన్నపుడు ఇతర సభ్యులతో సన్నిహితంగా ఉండటానికి అతను ఈ సెల్ ఫోన్ నంబర్‌లను ఉపయోగించాడు. జులై 26న బషీర్, బాంబు పెట్టేవాళ్ళకు సిమ్ కార్డులు ఇచ్చాడు. వారు వాటిని జాగ్రత్తగా ఉపయోగించారు. ప్రతి సభ్యుడు బాంబులను విజయవంతంగా అమర్చిన తర్వాత STD-PCO బూత్‌ల ద్వారా ఇతరులను సంప్రదించారు. ఈ నంబర్లను కాల్‌లను స్వీకరించడానికి మాత్రమే ఉపయోగించారు. గ్రూప్‌లోని కీలక సభ్యులలో ఒకడు, సర్ఖేజ్ హైవే సమీపంలోని సంధి అవెన్యూలో నివసించే జాహిద్ షేక్ నుండి చాలా కాల్‌లు వచ్చాయి. పేలుళ్లు జరిగిన వెంటనే ఈ నంబర్లు పనిచెయ్యడం ఆగిపోయింది.
2013 ఫిబ్రవరి 21 రాత్రి 7:01 గంటలకు హైదరాబాద్‌లో జరిగిన రెండు పేలుళ్లకు కూడా ఇండియన్ ముజాహిదీనే కారణమని ప్రభుత్వం అనుమానిస్తోంది.
2014 మార్చిలో, ఢిల్లీ పోలీసుల స్పెషల్ సెల్ IMకి చెందిన నలుగురు సభ్యులను అరెస్టు చేసింది, వారిలో ఒకరు బాంబు తయారీలో నిపుణుడైన వకాస్ అలియాస్ జావేద్. వీరిని రాజస్థాన్‌లోని జైపూర్‌, జోధ్‌పూర్‌లలో అరెస్టు చేశారు.
న్యూఢిల్లీలోని జామా మసీదులో ఉగ్రదాడితో సహా పలు కేసుల్లో వాంటెడ్ గా ఉన్న ఎజాజ్ షేక్‌ను 2014 సెప్టెంబరు 6 న పశ్చిమ ఉత్తరప్రదేశ్‌లోని సహరాన్‌పూర్ ప్రాంతంలో ఢిల్లీ పోలీసుల ప్రత్యేక విభాగం అరెస్టు చేసింది. అతను "సాంకేతిక నిపుణుడు". ఇండియన్ ముజాహిదీన్ (IM) లో కీలక సభ్యుడు.
మూలాలు
వర్గం:భారతదేశంలో ఉగ్రవాద చర్యలు చేసిన సంస్థలు వర్గం:భారతీయ ఉగ్రవాద సంస్థలు వర్గం:ఇస్లామిక్ ఉగ్రవాద సంస్ధలు
నేరము - శిక్ష (2009 సినిమా)
నేరము - శిక్ష 2009 జూన్ 30వ తేదీన విడుదలైన తెలుగు సినిమా. విజయ నిర్మల దర్శకత్వంలో విజయకృష్ణా మూవీస్ బ్యానర్‌పై ఈ సినిమా నిర్మించబడింది.
కథ
భార్గవ్ న్యాయవాద ప్రవీణుడు, పబ్లిక్ ప్రాసిక్యూటర్. అతని భార్య అర్చన. కొడుకు అఖిల్. అఖిల్‌కు శిరీషతో పెళ్ళి కుదురుతుంది. అయితే శిరీష రోహిత్ అనే మరో యువకుని ప్రేమిస్తూ ఉంటుంది. శిరీష విషయమై అఖిల్, రోహిత్‌లకు కొట్లాట జరుగుతుంది. ఆ తర్వాత అఖిల్ హత్యకు గురు అవుతాడు. నేరం రోహిత్‌పై పడుతుంది. రోహిత్ భార్గవ్ మాజీ ప్రేయసి సౌజన్య కొడుకు. తన బిడ్డ నిరపరాధి అని, అతనిని రక్షించమని భార్గవ్‌ను వేడుకుంటుంది సౌజన్య. భార్గవ్ తన పబ్లిక్ ప్రాసిక్యూటర్ పదవికి రాజీనామా చేసి రోహిత్ తరఫున కోర్టులో వాదించడానికి పూనుకుంటాడు. మాజీ ప్రేయసి కొడుకును రక్షించడానికి స్వంత కొడుకు హత్యకు ప్రతీకారాన్ని తీర్చుకునే అవకాశాన్ని వదిలేసిన భార్గవ్ తీరును అతని కుటుంబం నిరసిస్తుంది. భార్గవ్, అర్చనల మధ్య మనస్పర్ధలు వస్తాయి. అఖిల్‌ను చంపిన అసలు హంతకులు ఎవరు? న్యాయాన్ని రక్షించి తాను గెలిచి తన కుటుంబాన్ని తిరిగి ఎలా గెలిపించుకున్నాడు? అనేది మిగిలిన కథ.
మూలాలు
వర్గం:ఘట్టమనేని కృష్ణ నటించిన సినిమాలు వర్గం:విజయనిర్మల సినిమాలు వర్గం:జయసుధ నటించిన సినిమాలు వర్గం:బాలయ్య నటించిన చిత్రాలు వర్గం:గిరిబాబు నటించిన చిత్రాలు వర్గం:సునీల్ నటించిన చిత్రాలు వర్గం:నూతన్ ప్రసాద్ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:రమాప్రభ నటించిన చిత్రాలు
సైతాను వచనాలు
thumb|బ్రూక్లిన్ బుక్ ఫెస్టివల్‌లో తిషాని దోషి (ది ప్లెజర్ సీకర్స్ రచయిత) మరియు సల్మాన్ రష్దీ (సాతానిక్ వెర్సెస్, మిడ్నైట్ చిల్డ్రన్, గ్రిమస్, హారౌన్ అండ్ ది సీ ఆఫ్ స్టోరీస్, ది ఎన్చాన్ట్రెస్ ఆఫ్ ఫ్లోరెన్స్) ఖురాన్, హదిస్ లో చేర్చడానికి నిరాకరించబడినవని ఇస్లాం విమర్శకులు భావించే కొన్ని వచనాలకి Satanic Verses (సైతాను వచనాలు) అని పేరు పెట్టారు. ముహమ్మద్ ప్రవక్త ఇస్లాం మతాన్ని స్థాపించేటప్పుడు తాను కొత్త మతాన్ని సృష్ఠిస్తున్నట్టు చెప్పుకోలేదు. అబ్రహాం (ఇబ్రహీం), మోషే (మూసా), యేసు క్రీస్తు (ఈసా) వంటి పూర్వపు ప్రవక్తల బోధనలనే బలపరిచాడు. ఖురాన్ వచనాలను ముహమ్మద్ సహచరులు రచించగా హదిస్ లని పెర్షియన్, అరబ్ చరిత్రకారులు ముహమ్మద్ ప్రవక్త చనిపోయిన తరువాత సంకలనం చెయ్యడం జరిగింది. ఖురాన్, హదిస్ ప్రవచనాలలో పొంతన లేనివి, ఒకదానికొకటి పరస్పర విరుద్ధమైనవి కూడా ఉన్నాయి. వాటిలో కొన్నిటిని ఖురాన్, హదిస్ ల నుంచి తొలిగించడం కూడా జరిగింది. ఉదాహరణ: ఖురాన్ లో చేర్చడానికి నిరాకరించిన కొన్ని వచనాలలో ముగ్గురు ఆడ దేవతలని పూజించడానికి అనుమతిస్తున్నట్టు వ్రాసి ఉంది. ఈ దేవతల పేర్లు అల్లాత్, ఉజ్జా, మనాత్. ముస్లింలు నిరాకరించిన ప్రవచనాలని బయట పెట్టినందుకు సల్మాన్ రష్దీ అనే రచయితను హత్య చెయ్యాలని ఫత్వా జారీ చెయ్యడం జరిగింది. ముస్లింలు ఏకేశ్వరోపాసకులు. వారు అల్లాహ్ తప్ప వేరే దేవుడు లేడని నమ్ముతారు. అష్ హదు అన్ లా ఇలాహ ఇల్లల్లాహ్ అంటే అల్లాహ్ తప్ప వేరే దేవుడు లేడని నేను ప్రవచిస్తున్నాను అని అర్థం. బైబిల్ లో తొక్కి పెట్టబడిన గ్రంథములు (Apocryphal books) ఉన్నట్టే ఖురాన్ లో కూడా నిరాకరించిన ప్రవచనాలున్నాయని పూర్వపు ముస్లిం చరిత్ర కారులు వ్రాసిన నిజాల్ని నేటి ముస్లిం పండితులు నమ్మడం లేదు. ఆ ప్రవచనాలు సైతాను ప్రవచనాలు (Satanic Verses) అని ముస్లిం పండితుల వాదన. ఈ వచనాలను మొదట సేకరించినది ముస్లిం చరిత్రకారులైన అల్-వకీదీ, ఇబ్న్ సా'ద్, అత్-తబారి, ఇబ్న్ ఇషాక్. వీరి చారిత్రక రచనల ఆధారంగా "ది శటానిక్ వర్సెస్" అనే నవల వ్రాసి ఖురాన్ లోనివని భావింపబడిన అసంగత విషయాలను బయట పెట్టినందుకు ఆ నవల రచయత సల్మాన్ రష్దీని హత్య చెయ్యాలని ఫత్వా జారీ చెయ్యడంతో పాటు అతని నవలని అనేక ఇస్లామిక్ దేశాలలో నిషేధించడం జరిగింది.
పరిశీలకుల వివరణ
ఇతర మతాలకి చెందిన ఇస్లాం పరిశోధకులు ఇస్లాం మత పరిణామంలో పూర్వపు మక్కాలోని విగ్రహారాధకుల నమ్మకాల ప్రభావాలు కూడా కలిసాయని అంగీకరిస్తున్నారు. విల్లియం మాంట్ గోమరీ వాట్ (William Montgomery Watt), ఆల్ఫ్రెడ్ గిల్లామ్ (Alfred Guillaume) ఇలా వివరణలు ఇస్తున్నారు "ముస్లింలు తమ మత గ్రంథాన్ని తామే వక్రీకరించి వ్రాయడం లేదా తమ ప్రవక్తని తామే అప్రతిష్ట పరచడం నమ్మశక్యం కాదు అన్న విషయం ఆధారంగా కూడా నిజాల్ని పరిశీలించాలి. ఆ సైతాను వచనాలని ఖురాన్ లో భాగాలుగా ముహమ్మదే ప్రవచించి ఉంటాడు. ఆ కథని ముస్లింలు కనిపెట్టడం లేదా ఇతర మతస్తులు ముస్లింల పై రుద్దడం ఊహలో కూడా జరిగే పని కాదు". ఈ వివరణని అంగీకరించని వారు కూడా ఉన్నారు. ఎందుకంటే తొలితరం ముస్లిం సమాజంలోని ముసిమేతరులు ఆడ దేవతల కథని అంగీకరించారు, దానిని ముస్లింలే అంగీకరించారనే కట్టుకథ బయలుదేరింది. వారు ఆ కథని అశుభ సందేశంగా భావించలేదు.
మూలాలు
వర్గం:సున్నిత వ్యాసాలు
సౌఖ్యం (సినిమా)
సౌఖ్యం 2015, డిసెంబరు 24న విడుదలైన తెలుగు చలనచిత్రం. భవ్య క్రియేషన్స్ వి. ఆనంద్ ప్రసాద్ నిర్మాణ సారథ్యంలో ఏ.ఎస్. రవికుమార్ చౌదరి దర్శకత్వం వహించిన ఈ చిత్రంలో తొట్టెంపూడి గోపీచంద్, రెజీనా, ముఖేష్ రిషి, దేవన్, ప్రదీప్ రావత్, బ్రహ్మానందం నటించగా, అనూప్ రూబెన్స్ సంగీతం అందించాడు. క్రిస్టమస్ కానుకగా విడుదలైన ఈ చిత్రం బాక్సాఫీస్ వద్ద పరాజయం పొందింది.
కథ
అనుబంధాలకు విలువనిచ్చే కుటుంబానికి చెందిన శ్రీను (గోపీచంద్) ఫ్రెండ్స్‌తో జాలీగా తిరుగుతుంటాడు. రైలు ప్రయాణంలో శైలజ (రెజీనా)ని చూసి ప్రేమిస్తాడు. శైలజ కూడా శ్రీనును ప్రేమిస్తుంది. ఒకరోజు శైలజని కిడ్నాప్ అవుతుంది. తండ్రి కృష్ణారావు (ముఖేష్ రుషి) చెప్నడంతో శ్రీను శైలజని వెతకడం మానేస్తాడు. కానీ గతంలో శ్రీనుతో ఉన్న గొడవల కారణంగా భావూజీ (ప్రదీప్ రావత్) మనుషులు శ్రీనును చంపాలనుకుంటారు. అది కుదరకపోవడంతో భావూజీ ప్లాన్ వేసి కలకత్తాలో కింగ్ మేకర్ అయిన పిఆర్ (దేవన్) కూతుర్ని లేపుకు రమ్మని శ్రీనుతో చెప్తాడు. పరిస్థితుల వల్ల భావూజీ మాట మేరకు కలకత్తా వెళ్తాడు. ఆ తురవాత ఏం జరిగిందనేది మిగతా కథ.
పాటలు
ఈ చిత్రానికి అనూప్ రూబెన్స్ సంగీతం అందించాడు. 2015, డిసెంబరు 13న ఒంగోలులో జరిగిన పాటల విడుదల కార్యక్రమంలో జీ మ్యూజిక్ కంపెనీ ద్వారా పాటలు విడుదలయ్యాయి.